APROBACIÓN DEFINITIVA MODIFICACIÓN PUNTUAL DA VIXENTE RPT EN CUMPRIMENTO DAS PREVISIÓNS DOS ORZAMENTOS MUNICIPAIS 2020
ADMINISTRACIÓN LOCAL — Municipal — Vigo (Presupostos e cadros de persoal, 19/05/2021)

A Xunta de Goberno Local en sesión ordinaria do 24/01/2020, adoptou acordo de modificación inicial da vixente Relación de Postos de Traballo do Concello de Vigo en cumprimento das previsións dos Orzamentos Municipais correspondentes ao ano 2020, expediente administrativo nº 35221/220, que foi obxecto de publicación no BOP n.º 38 do 25/02/2020. En cumprimento do disposto no artigo 202 da Lei 2/2015, de 29 de abril, de emprego público de Galicia, someteuse o expediente a información pública por un prazo de 20 días a efectos de presentación de reclamacións, suxestións ou alegacións, contados dende o día seguinte a data de publicación do anuncio no BOP, transcorrido o cal a aprobación se elevará a definitiva de non achegarse reclamacións, ordenando a conseguinte publicación no BOP. Finalizado o período de exposición pública de 20 días, a Secretaria do Goberno Local en data 11 de xuño de 2020, expide certificación conforme non se formulou ningunha ningunha alegación no devandito período. Por tanto, e en cumprimento do preceptuado no artigo 202.3 da Lei 2/2015, do 29 de abril, de emprego público de Galicia, faise público o acordo adoptado pola Xunta de Goberno Local en sesión ordinaria de data 24/01/2020 (Expte.: 35221/220), de modificación inicial da vixente Relación de Postos de Traballo do Concello de Vigo: “PRIMEIRO.- Aprobar inicialmente a modificación puntual da vixente Relación de Postos de traballo do Concello de Vigo en execución das previsións relativas á transferencia de persoal ao organismo autónomo municipal “Xerencia Municipal de Urbanismo” contempladas nos Orzamentos Municipais 2020, aprobados definitivamente por acordo plenario en sesión de data 23/12/2019; modificación que se concreta nas actuacións seguintes: -Amortización na RPT do Concello de Vigo dos 25 postos de traballo contidos no cadro 1 adxunto, asociados ás prazas obxecto de transferencia á Xerencia Municipal de Urbanismo, segundo informe técnico de data 27/12/2019: - Creación de 3 postos de traballo asociados a 3 prazas transferidas da Xerencia Municipal de Urbanismo ao Concello de Vigo, contidas no cadro 2 adxunto, e concretadas en: SEGUNDO.- Dispoñer como a data de efectos económicos e administrativos das modificacións contidas na presente proposta, a data de aprobación e entrada en vigor dos orzamentos municipais correspondentes ao ano 2020. TERCEIRO.- Someter, en cumprimento do disposto no artigo 202 da Lei 2/2015, de 29 de abril, de emprego público de Galicia, o presente expediente a información pública por un prazo de 20 días a efectos de presentación de reclamacións, suxestión ou alegacións, contados dende o día seguinte a data de publicación do correspondente anuncio no BOP, transcorrido o cal a aprobación se elevará a definitiva de non achegarse reclamacións, ordenando a conseguinte publicación no BOP.” Contra o acordo de aprobación definitiva da modificación puntual da RPT, que pon fin a vía administrativa, de conformidade cos artigos 123 e 124 da Lei 39/2015 (LPAC), poderase interpoñer recurso de reposición perante o mesmo órgano que a ditou no prazo de 1 mes a contar dende o día seguinte ao da publicación, ou ben, directamente recurso contencioso-administrativo perante o Xulgado do Contencioso-Administrativo de Vigo no prazo de 2 meses, nos supostos, termos e condicións do disposto nos artigos 8, 25 e 46 da Lei 29/1198, do 13 de xullo, Reguladora da Xurisdicción Contencioso-Administrativa. Se se interpón o primeiro, non poderá interpoñerse recurso contencioso-administrativo ata que se resolva expresamente ou se produza a desestimación presunta do recurso de reposición interposto. MDG/bl Vigo, data segundo sinatura electrónica. A CONCELLEIRA DELEGADA DA ÁREA DE CONTRATACIÓN, PATRIMONIO E XESTIÓN MUNICIPAL (delegacións competenciais por Decreto da Alcaldía do 16/04/2021 e acordo da Xunta de Goberno Local de data 22/04/2021).- Patricia Rodríguez Calviño.